
	[bookmark: nev]TAKÁCS ÁRPÁD
arpadtakacs2001@gmail.com
Fizikus
MSc, 9. félév
Eötvös Loránd Tudományegyetem
Természettudományi Kar
	
[bookmark: _GoBack]






Témavezetők:
	Prof. Dr. Lendvai János, DSc.
emeritus professzor, ELTE TTK

	Zsurzsa Sándor
Vezető mérnök,  Robert Bosch Kft.




CSL félvezető modulok élettartam függősége a terhelési idő függvényében

Kulcsszavak: Félvezető-modul, Meghibásodási mechanizmus, Élettartam modellezés, Teljesítményelektronika, Anyagtudomány
Az elektromos járművek egyik fontos alkotóeleme az inverter, amelynek feladata az egyenáram váltóárammá
alakítása. Az inverter szíve a félvezető modul (PM), amelynek fejlesztésében az utóbbi években jelentős
fejlődés tapasztalható. Az autógyártók részéről egyre növekvő igény mutatkozik a nagyobb teljesítményű,
tartósabb és olcsóbb félvezető modulok iránt. A jelenleg használt modulok alkatrészeinek korlátai miatt
nehézségek adódnak a nagyobb hatékonyság és teljesítménysűrűség elérésében. Ezért az utóbbi években
több próbálkozás történt új és jobb modulok kifejlesztésére. Az újabb és modernebb modulok fejlesztésében
fontos lépés azok élettartamának becslése. Az autógyártók elvárják, hogy a félvezető modulok fejlesztői
bizonyos szabványok alapján garanciát vállaljanak arra, hogy a termék normál használat mellett átlagosan
legalább 15 éven keresztül megőrzi a funkcióját. E követelmény teljesítése érdekében a fejlesztő cégek
különböző módszereket alkalmaznak annak előrejelzésére, hogy bizonyos használattal kapcsolatos hatások
hogyan károsíthatják a modult. Ez magában foglalja a hőmérsékleti, elektromos és mechanikai hatások
következményeit a használat során. Ezeknek a környezeti hatásoknak a károsító hatásai szimulációk és
élettartam-tesztek révén becsülhetők meg. A tesztek során kulcsfontosságú, hogy a valós körülményeket a
lehető legjobban modellezzük, amikor a termék meghibásodását vizsgáljuk. Ebben a vizsgálatban a tesztek
időtartama döntő fontosságú, és annak esetleges csökkentése jelentős mennyiségű időt és pénzt takaríthat
meg a fejlesztésben részt vevő cégek számára. Kutatásom elsődleges feladata annak meghatározása, hogy
hogyan lehetne csökkenteni a tesztelés során használt terhelési időket. A rövidített tesztek során fontos, hogy
a meghibásodási mód változatlan maradjon, így a kapott eredmények továbbra is leírják a termék öregedése
során fellépő terheléseket.



